เงินบาททรงตัวระหว่างรอตัวเลขส่งออกไทย กรอบสัปดาห์หน้า 35.80-36.45
ค่าเงินบาทปิดตลาดเย็นนี้ (25 ก.ย.) ที่ระดับ 36.25 บาท/ดอลลาร์ จากเปิดตลาดช่วงเช้าที่ระดับ 36.26/28 บาท/ดอลลาร์ ระหว่างวันเงินบาทเคลื่อนไหวในกรอบระหว่าง 36.20-36.27 บาท/ดอลลาร์
25 ก.ย. 2558

นักบริหารเงินเปิดเผยถึงค่าเงินบาทปิดตลาดเย็นนี้ (25 ก.ย.) ที่ระดับ 36.25 บาท/ดอลลาร์ จากเปิดตลาดช่วงเช้าที่ระดับ 36.26/28 บาท/ดอลลาร์ ระหว่างวันเงินบาทเคลื่อนไหวในกรอบระหว่าง 36.20-36.27 บาท/ดอลลาร์
“เงินบาทเคลื่อนไหวในกรอบแคบๆ แต่ตลาด onshore เมื่อคืนนี้บาทอ่อนค่าแตะ 36.34 (บาท/ดอลลาร์) อ่อนค่าสุดในรอบ 8 ปีกว่า” นักบริหารเงิน กล่าว
สัปดาห์หน้ากระทรวงพาณิชย์จะแถลงภาวะการนำเข้า ส่งออก และดุลการค้า ประจำเดือนสิงหาคม 2558 ซึ่งคาดว่าจะยังคงขยายตัวติดลบ หลังจากวันนี้ธนาคารแห่งประเทศไทย (ธปท.) ได้แถลงตัวเลขออกมาแล้ว
นักบริหารเงิน ประเมินกรอบการเคลื่อนไหวของเงินบาทในสัปดาห์หน้าไว้ที่ 35.80-36.45 บาท/ดอลลาร์
 
ที่มา: สำนักข่าวอินโฟเควสท์